Strasburq kafedralı
Strasburq kafedralı və ya Strasburq Notr-Dam kafedralı (fr. Cathédrale Notre-Dame-de-Strasbourg) — Fransanın Strasburq şəhərində yerləşən katolik kafedralıdır. Onun bir çox hissəsi Roman memarlığı üslubunda olsa da, son dövr qotika memarlığının ən gözəl əsərlərindən biri hesab olunur. Onun tikintisinə 1015-ci ildə başlanılmış və tikinti işləri 1439-cu ildə başa çatdırılmışdır. Ervin von Steinbax 1277-ci ildən vəfat etdiyi 1318-ci ilə qədər bu tikiliyə əhəmiyyətli töhfələr vermişdir. 1647–1874-cü illər arasında bu tikili 142 m hündürlüyü ilə dünyanın ən hündür binası olmuşdur. Sonralar isə bu titulu Hamburqdakı Müqəddəs Nikolay kilsəsinə vermişdir. Hal-hazırda isə bu bina dünyanın altıncı ən hündür kilsəsi hesab olunur. Viktor Hüqo bu kafedralı "nəhəng və incə möcüzə" kimi təsvir etmişdir.